**โครงการ “นวัตกรรมไฟฟ้าแห่งอนาคต” ครั้งที่ 1**

**โดย บริษัท เอ็ดดูเคชั่น สตูดิโอ จํากัด**

**ได้รับการสนับสนุนจากกองทุนพัฒนาไฟฟาเพื่อกิจการตามมาตรา 97 (5)**

1. **หลักการและเหตุผล**

ปัจจุบันปัญหาด้านสิ่งแวดล้อมของประเทศ โดยเฉพาะปัญหาภาวะก๊าซเรือนกระจกที่นำไปสู่ปัญหาภาวะโลกร้อนกำลังส่งผลกระทบต่อระบบนิเวศของประเทศอย่างที่ไม่เคยเกิดขึ้นมาก่อน การเกิดขึ้นของไฟป่าในภาคเหนือ การขาดแคลนน้ำของจังหวัดในภาคตะวันออกเฉียงเหนือ ปัญหาทรัพยากรชายฝั่งขาดแคลนเนื่องจากการเปลี่ยนอุณหภูมิของน้ำทะเลในภาคใต้และภาคตะวันออกล้วนเป็นส่วนหนึ่งของผลกระทบจากสภาวะโลกร้อน จากงานวิจัยพบว่าก๊าซเรือนกระจกของประเทศไทยมีต้นกำเนิดมาจากอุตสาหกรรมด้านพลังงานของประเทศเป็นหลัก การส่งเสริมการใช้พลังงานสะอาดจึงมีความจำเป็นที่จะช่วยลดการปล่อยก๊าซเรือนกระจกและลดปัญหาสิ่งแวดล้อมลงได้ แต่ปัจจุบันประชาชนส่วนใหญ่ โดยเฉพาะนักเรียนระดับมัธยมศึกษายังไม่มีความตระหนักถึงผลกระทบของพลังงานต่อสิ่งแวดล้อม และใช้พลังงานโดยไม่สนใจการอนุรักษ์พลังงานอย่างยั่งยืน จากผลสำรวจเบื้องต้นระหว่างการดำเนินโครงการตอบปัญหาวิชาการระดับมัธยมศึกษาในงานแข่งขันศิลปหัตถกรรมนักเรียนระดับชาติ ประจำปีการศึกษา 2562 พบว่าถึงแม้ว่านักเรียนมากกว่า ร้อยละ 90 รับรู้ปัญหาสิ่งแวดล้อมและมีความตระหนักในการอนุรักษ์พลังงาน แต่นักเรียนมากกว่าร้อยละ 70 ยังมองว่าการพัฒนาพลังงานสะอาดเป็นเรื่องไกลตัว และยังไม่มีโครงการหรือแนวทางการพัฒนาพลังงานสะอาดในชุมชนของตน

ไม่เพียงแต่ประเทศไทยเท่านั้นที่พบปัญหาดังกล่าว องค์การสหประชาชาติก็เห็นว่าปัญหาสิ่งแวดล้อมจากสภาวะโลกร้อนที่มีต้นกำเนิดจากพลังงานดั้งเดิมก็เป็นปัญหาระดับโลก หลักฐานที่ชัดเจนที่สุดคือ หลังจากเป้าหมายการพัฒนาแห่งสหัสวรรษ (Millennium Development Goals – MDGs) ที่เป็นแผนแม่บทการพัฒนาขององค์การสหประชาชาติจะสิ้นสุดลงในปี พ.ศ. 2558 องค์การสหประชาชาติได้ริเริ่มกระบวนการหารือเพื่อกำหนดวาระการพัฒนาภายหลังปี พ.ศ. 2558 (post-2015 development agenda) ตามกระบวนทัศน์ “การพัฒนาที่ยั่งยืน” โดยประเด็นสำคัญของวาระการพัฒนาภายหลังปี พ.ศ. 2558 คือ การจัดทำเป้าหมายการพัฒนาที่ยั่งยืน (Sustainable Development Goals–SDGs) หนึ่งในองค์ประกอบของ SDG ที่สำคัญคือ SDG 7 นั่นคือ รับรองการมีพลังงานที่ทุกคนเข้าถึงได้ เชื่อถือได้ ยั่งยืน ทันสมัย โดยมีแนวคิดสำคัญคือ ระหว่างปี 2533 ถึงปี 2563 จำนวนประชากรมีการเข้าถึงไฟฟ้าเพิ่มขึ้น 1,700 ล้านคนทั่วโลกและยังคงเพิ่มขึ้นอย่างต่อเนื่อง ดังนั้นจึงมีความต้องการพลังงานราคาถูก เศรษฐกิจทั่วโลกพึ่งพาเชื้อเพลิงฟอสซิลและการเพิ่มขึ้นของการปล่อยก๊าซเรือนกระจกส่งผลกระทบที่รุนแรงต่อระบบภูมิอากาศ การเปลี่ยนแปลงนี้ส่งผลถึงทุกทวีปทั่วโลก ดังนั้นองค์การสหประชาชาติจึงกำหนดเป้าหมาย ภายในปี 2573 มีเป้าหมายที่จะทำให้เกิดการผลิตไฟฟ้าที่เหมาะสมในทุกที่ ซึ่งหมายถึงการลงทุนในแหล่งพลังงานสะอาด เช่น พลังงานแสงอาทิตย์ พลังงานลมและพลังงานความร้อน ส่งเสริมการนำมาตรฐานการประหยัดค่าใช้จ่ายที่มีประสิทธิภาพมาใช้ในอาคารและอุตสาหกรรม เน้นความหลากหลายของเทคโนโลยี ซึ่งจะสามารถลดการใช้ไฟฟ้าทั่วโลกได้ 14% ลดการใช้งานโรงไฟฟ้าขนาดกลางได้ประมาณ 1,300 แห่ง การขยายโครงสร้างพื้นฐานและพัฒนาเทคโนโลยีเพื่อให้มีแหล่งที่มาของพลังงานสะอาดในประเทศที่กำลังพัฒนาเป็นเป้าหมายสำคัญที่ทั้งการขยายโครงสร้างและการพัฒนาเทคโนโลยีสามารถส่งเสริมการเจริญเติบโตและช่วยเหลือสิ่งแวดล้อมได้

จากปัญหาข้างต้น บริษัท เอ็ดดูเคชั่น สตูดิโอ จำกัด ในฐานะบริษัทที่ดำเนินการด้านการพัฒนาองค์ความรู้ที่มีความจำเป็นสำหรับการพัฒนาในระดับท้องถิ่น (Deep Research for Local Development) ร่วมกับหน่วยงานภาครัฐต่าง ๆ หลายหน่วยงานมากว่า 10 ปี และมีเครือข่ายโรงเรียนและครู ผ่านการอบรมผู้อำนวยการโรงเรียนและอบรมครูผู้สอนมาหลายรุ่น จึงเห็นความสำคัญของการพัฒนาองค์ความรู้ที่เหมาะสมเพื่อแก้ปัญหาดังกล่าว โดยกำหนดกรอบการดำเนินการของบริษัทกับนักเรียนและครูในช่วงชั้นที่บริษัทมีความเชี่ยวชาญที่สุด นั่นคือระดับชั้นของนักเรียนมัธยมศึกษาตอนปลาย อันเป็นหัวเลี้ยวหัวต่อสำคัญของการพัฒนาบุคคลไปสู่ภาคอุตสาหกรรมและทักษะวิชาชีพ เพื่อสร้างความตระหนักและการมีส่วนร่วมของนักเรียนในการส่งเสริมการใช้พลังงานสะอาด ในชุมชน

โครงการ “นวัตกรรมไฟฟ้าแห่งอนาคต” ครั้งที่ 1 จึงได้ถูกพัฒนาขึ้น เพื่อสร้างเครือข่ายโรงเรียน Clean Energy School เป็นเครือข่ายสำคัญในการพัฒนาจิตสำนึกด้านพลังงานสะอาดของประเทศ มีการอบรมให้ความรู้กับครูเครือข่ายและมีงบประมาณสนับสนุนให้ครูเครือข่ายจัดทำโครงการร่วมกับนักเรียนเพื่อพัฒนาการมีส่วนร่วมด้านพลังงานสะอาดในท้องถิ่น มีการจัดประกวดและมอบรางวัลในระดับชาติเพื่อเป็นแรงจูงใจ รวมถึงสร้างบทเรียนออนไลน์เพื่อสร้างองค์ความรู้ด้านพลังงานสะอาดใน 4 มิติ ได้แก่ 1) พลังงานไฟฟ้าจากแสงอาทิตย์ 2) พลังงานไฟฟ้าจากขยะ 3) พลังงานไฟฟ้าจากชีวมวล 4) พลังงานไฟฟ้าจากก๊าซชีวภาพ โดยมุ่งเน้นความเข้าใจพื้นฐานและการนำองค์ความรู้ไปประยุกต์ใช้ในชุมชน เพื่อสร้างความเข้มแข็งด้านพลังงานให้กับระดับท้องถิ่นและชุมชนของประเทศต่อไป

1. **สรุปลักษณะโครงการ**
   1. โครงการนี้เป็นการประกวดโครงการในหัวข้อ “นวัตกรรมไฟฟ้าแห่งอนาคต” เพื่อคัดเลือกโครงการที่พัฒนาโดยนักเรียนและอาจารย์ที่ปรึกษาในโรงเรียนเครือข่าย Clean Energy School เพื่อรับทุนสนับสนุนจัดกิจกรรมในโรงเรียน การประกวดจะแบ่งการคัดเลือกเป็น 2 รอบ ได้แก่

* รอบที่ 1 คัดเลือกระดับภาค จำนวน 100 โครงการ โครงการที่ได้รับคัดเลือกจะได้รับทุนสนับสนุนโครงการละ 10,000 บาท เพื่อดำเนินโครงการในโรงเรียนหรือชุมชน
* รอบที่ 2 โครงการที่ได้รับการคัดเลือกเป็นโครงการดีเด่น จำนวน 20 โครงการ จะได้รับทุนสนับสนุนเพิ่มเติมอีกโครงการละ 50,000 บาท
  1. การคัดเลือกผู้เข้าร่วมโครงการ จะคัดเลือกจากโครงการที่นำเสนอ โดยแต่ละโครงการจะต้องประกอบด้วยนักเรียนอย่างน้อย 2 คน และต้องมีอาจารย์ที่ปรึกษาอย่างน้อย 2 คน นักเรียนแต่ละคนสามารถส่งโครงการประกวดได้เพียง 1 โครงการ แต่ละโรงเรียนสามารถส่งโครงการเข้าร่วมประกวดได้ไม่จำกัดจำนวน และอาจารย์ที่ปรึกษาสามารถเป็นที่ปรึกษาได้หลายทีม
  2. โรงเรียนที่มีสิทธิเสนอโครงการต้องเป็นโรงเรียนที่มีการเรียนการสอนในระดับมัธยมศึกษาตอนปลาย ไม่จำกัดสังกัด โดยโรงเรียนที่ส่งโครงการเข้าร่วมประกวดจะได้รับสิทธิเข้าร่วมเป็นโรงเรียนเครือข่าย “Clean Energy School” ด้วย
  3. โครงการที่จะส่งเข้าประกวดจะต้องมีรูปแบบกิจกรรมเกี่ยวกับการสร้างความรู้เกี่ยวกับพลังงานไฟฟ้าทางเลือก และมุ่งเน้นการมีส่วนร่วมของโรงเรียนและชุมชนเพื่อการพัฒนาพลังงานไฟฟ้าทางเลือก โดยเป็นการพัฒนาร่วมกันระหว่างนักเรียนกับอาจารย์ที่ปรึกษามีพื้นที่เป้าหมายในโรงเรียนหรือชุมชนใกล้เคียง
  4. โครงการที่ส่งเข้าประกวดจะต้องใช้ความรู้ด้านวิชาการจากหลักสูตรออนไลน์ “นวัตกรรมไฟฟ้าแห่งอนาคต” ซึ่งเป็นหลักสูตรที่พัฒนาขึ้นในโครงการ เปิดให้ครู นักเรียน และบุคคลทั่วไปใช้งานได้โดยไม่มีค่าใช้จ่าย อาจารย์ที่ปรึกษาของโครงการที่ได้รับการคัดเลือกจะได้รับการอบรมการใช้งานต่อไป
  5. การพิจารณาคัดเลือกโครงการจะพิจารณาตามเกณฑ์การพิจารณาที่ได้กำหนดโดยคณาจารย์และผู้เชี่ยวชาญจากมหาวิทยาลัยในเครือข่าย หากมีปัญหาเกิดขึ้นในการคัดเลือกเนื่องด้วยความถูกต้องทางวิชาการ ถือว่าคำตัดสินของคณะกรรมการเป็นที่สุด
  6. ทุกโครงการที่ส่งเข้าประกวดจะได้รับเกียรติบัตรเข้าร่วมโครงการซึ่งรับรองเกียรติบัตรโดยมหาวิทยาลัยราชภัฏสวนสุนันทา สามารถใช้ประกอบการคัดเลือก TCAS รอบที่ 1 ได้ และได้รับการพิจารณาเป็นพิเศษในการคัดเลือกเข้าเรียนในระดับอุดมศึกษาทุกหลักสูตรของวิทยาลัยนวัตกรรมและการจัดการ มหาวิทยาลัยราชภัฏสวนสุนันทา
  7. ทีมที่ผ่านการคัดเลือกรอบแรก ภูมิภาคละ 20 ทีม 5 ภาค รวมทั้งสิ้นจำนวน 100 ทีม จะได้รับเกียรติบัตรและเงินทุนสนับสนุน พร้อมทั้งครูที่ปรึกษาจะได้รับสิทธิในการเข้าร่วมเข้าร่วมอบรมครูเครือข่าย “Clean Energy School” ทีมละ 2 คน
  8. หากมีการสละสิทธิ์เข้าร่วมโครงการ คณะกรรมการขอสงวนสิทธิ์ในการพิจารณาเลือกทีมที่อยู่ในอันดับสำรองเพื่อรับทุนการศึกษาแทนทีมที่สละสิทธิ์ โดยคำตัดสินของคณะกรรมการถือเป็นที่สุด

1. **ประเภททุนสนับสนุน**

ทุนสนับสนุนที่มอบในโครงการนี้มีทั้งหมด 120 ทุน แบ่งออกเป็น

1. โครงการที่ได้รับการคัดเลือก ระดับภูมิภาค จำนวน 5 ภาค ภาคละ 20 โครงการ รวมทุนสนับสนุนโครงการจำนวน 100 ทุน มอบทุนสนับสนุนโครงการละ 10,000 บาท
2. โครงการที่ได้รับการคัดเลือกเป็นโครงการดีเด่น จำนวน 5 ภาค ภาคละ 4 โครงการ รวมทุนการศึกษาจำนวน 20 ทุน มอบทุนการศึกษาโครงการละ 50,000 บาท

รวมมูลค่าทุนการศึกษาทั้งสิ้น 2,000,000 บาท

ทุนสนับสนุนแต่ละระดับ จะคัดเลือกตามภูมิภาคที่โรงเรียนสังกัด ตามการแบ่งภาค ดังนี้

**ภาคเหนือ**  พิจารณาโครงการจากโรงเรียนใน 17 จังหวัด ได้แก่ เชียงราย เชียงใหม่ น่าน พะเยา แพร่ แม่ฮ่องสอน ลำปาง ลำพูน อุตรดิตถ์ ตาก พิษณุโลก สุโขทัย เพชรบูรณ์ พิจิตร กำแพงเพชร นครสวรรค์ และอุทัยธานี

**ภาคกลาง** พิจารณาโครงการจากโรงเรียนใน 20 จังหวัด ได้แก่ ฉะเชิงเทรา ชัยนาท นครนายก ลพบุรี พระนครศรีอยุธยา สมุทรสงคราม สระบุรี สิงห์บุรี สุพรรณบุรี อ่างทอง จันทบุรี ชลบุรี ตราด ปราจีนบุรี ระยอง สระแก้ว กาญจนบุรี ประจวบคีรีขันธ์ เพชรบุรี และราชบุรี

**ภาคตะวันออกเฉียงเหนือ** พิจารณาโครงการจากโรงเรียนใน 20 จังหวัด ได้แก่ กาฬสินธุ์ ขอนแก่น ชัยภูมิ นครพนม นครราชสีมา บุรีรัมย์ บึงกาฬ มหาสารคาม มุกดาหาร ยโสธร ร้อยเอ็ด เลย ศรีสะเกษ สกลนคร สุรินทร์ หนองคาย อุดรธานี หนองบัวลำพู อุบลราชธานี และอำนาจเจริญ

**ภาคใต้** พิจารณาโครงการจากโรงเรียนใน 14 จังหวัด ได้แก่ กระบี่ ชุมพร ตรัง นครศรีธรรมราช นราธิวาส ปัตตานี พังงา พัทลุง ภูเก็ต ระนอง สตูล สงขลา สุราษฎร์ธานี และยะลา

**กรุงเทพและปริมณฑล** พิจารณาโครงการจากโรงเรียนใน 6 จังหวัด กรุงเทพมหานคร นครปฐม นนทบุรี สมุทรปราการ สมุทรสาคร ปทุมธานี

ทีมที่ได้รับการคัดเลือกระดับภาค อาจารย์ที่ปรึกษาของทีมที่ได้รับทุนการศึกษา ต้องมาเข้าร่วมอบรม ทีมละ 2 คน เท่านั้น ที่สถานที่นัดหมายตามกำหนดการที่กำหนดในแต่ละภูมิภาค ณ สถานที่ที่จะนัดหมายต่อไป

1. **ประเภทการประกวดโครงการ**

โครงการจะต้องมีรูปแบบกิจกรรมเกี่ยวกับการสร้างความรู้ด้านการใช้พลังงานไฟฟ้าทางเลือก และการมีส่วนร่วมของโรงเรียนและชุมชนเพื่อการพัฒนาพลังงานไฟฟ้าทางเลือก โดยเป็นการพัฒนาร่วมกันระหว่างนักเรียนกับอาจารย์ที่ปรึกษา มีพื้นที่เป้าหมายในโรงเรียนหรือชุมชนใกล้เคียง ประกอบด้วย 4 ประเภทผลงาน ดังนี้

1. ประเภทพลังงานไฟฟ้าจากแสงอาทิตย์
2. ประเภทพลังงานไฟฟ้าจากขยะ
3. ประเภทพลังงานไฟฟ้าจากชีวมวล
4. ประเภทพลังงานไฟฟ้าจากก๊าซชีวภาพ
5. **ลักษณะโครงการที่ส่งเข้าประกวด**
6. เป็นโครงการที่เน้นการเสริมสร้างความรู้เกี่ยวกับพลังงานสะอาด
7. เป็นโครงการที่เน้นการมีส่วนร่วมของโรงเรียนและชุมชน
8. เป็นโครงการที่สามารถพัฒนาแนวคิดไปสู่การปฏิบัติได้
9. เป็นโครงการที่ไม่เคยส่งประกวดและได้รับรางวัลในโรงการอื่น ๆ มาก่อน
10. **กลุ่มโครงการที่สามารถส่งเข้าประกวดได้**
    1. นวัตกรรมประเภทสิ่งประดิษฐ์
    2. นวัตกรรมประเภทการจัดการเรียนรู้ในห้องเรียน
    3. นวัตกรรมประเภทการเสริมสร้างการรับรู้ด้านพลังงานสะอาดในชุมชน
11. **คุณสมบัติของผู้สมัคร**
    1. นักเรียนที่เข้าร่วมโครงการต้องกำลังศึกษาอยู่ในระดับมัธยมศึกษาตอนปลาย
    2. สมัครเป็นทีม โดยหนึ่งทีมจะต้องประกอบด้วยนักเรียนอย่างน้อย 2 คน และอาจารย์ที่ปรึกษาอย่างน้อย 2 คน
    3. โครงการที่ส่งเข้าประกวดจะต้องได้รับการรับรองจากอาจารย์ที่ปรึกษา
    4. โครงการที่ส่งเข้าประกวดจะต้องไม่เคยได้รับรางวัลจากการประกวดอื่นมาก่อน
    5. แต่ละโรงเรียนสามารถส่งโครงการได้มากกว่า 1 โครงการ
    6. ผู้สมัครจะต้องส่งแนวคิดโครงการตามรูปแบบที่กำหนดไว้เท่านั้น และเอกสารต้องมีความยาวไม่เกิน 3 หน้ากระดาษเอสี่
    7. สามารถดาวน์โหลดเอกสารประกอบการสมัครได้ที่ www.n-4-life.com
    8. ผู้ได้รับการคัดเลือกจะต้องทำสัญญาการนำเงินไปใช้เพื่อโครงการ
12. **ขั้นตอนและวิธีการสมัคร**
    * + 1. สมัครโดยส่งใบสมัครเข้าประกวดโครงการ สามารถดาวน์โหลดผ่านทางเว็บไซต์ www.n-4-life.com ตั้งแต่ บัดนี้ถึงวันที่ 25 ธันวาคม 2563 โดยไม่มีค่าใช้จ่าย
        2. ในการสมัครจะต้องกรอกใบสมัครเข้าประกวดโครงการให้เรียบร้อย มีลายเซ็นอาจารย์ที่ปรึกษารับรอง โปรดทราบว่า เมื่อสมัครแล้วจะไม่สามารถเปลี่ยนสมาชิกในทีมและอาจารย์ที่ปรึกษาได้
        3. เอกสารแนวคิดโครงการที่ส่งเข้าประกวดจะต้องมีความยาวไม่เกิน 3 หน้ากระดาษ A4 หากมีไฟล์นำเสนอ หรือสื่อประกอบการนำเสนออื่น ๆ สามารถส่งแนบมาในอีเมลด้วยได้ แต่การพิจารณา จะพิจารณาจากเอกสารใบสมัครเข้าประกวดโครงการเป็นหลัก
        4. โครงการที่ได้รับการสนับสนุนจะต้องมีระยะเวลาการดำเนินการไม่เกิน 4 เดือน โดยเริ่มดำเนินการ ในเดือนเมษายน 2564 ถึงเดือนกรกฎาคม 2564
        5. การประเมินคัดเลือกโครงการดีเด่น จะดำเนินการระหว่างเดือนเมษายน 2564 ถึงเดือนกรกฎาคม 2564 และประกาศผลการประกวดโครงการดีเด่นในเดือนสิงหาคม 2564
        6. นำส่งเอกสารประกวดทั้งหมด โดยนำส่งในรูปแบบไฟล์ .doc และ .pdf รวมถึงไฟล์ข้อมูลประกอบอื่นๆ (ถ้ามี) ทาง e-mail: contact@n-4-life.com ระบุชื่ออีเมล เอกสารประกวดโครงการ“นวัตกรรมไฟฟ้าแห่งอนาคต” ครั้งที่ 1 ภายใน วันที่ 25 ธันวาคม 2563 ก่อนเวลา 23.59 น.
        7. กรุณากรอกข้อมูลเบอร์โทรศัพท์และอีเมลตามจริง เพื่อทางโครงการสามารถติดต่อประสานงานกับผู้สมัครได้
13. **การทำสัญญารับเงินสนับสนุน**

โครงการที่ได้รับการคัดเลือกเพื่อรับทุนสนับสนุนจะต้องทำสัญญาการนำเงินไปใช้เพื่อโครงการ โดยแนบสำเนาบัตรประจำตัวประชาชนของอาจารย์ที่ปรึกษาโครงการและนักเรียนประกอบการทำสัญญา หากมีการนำเงินสนับสนุนโครงการไปใช้เพื่อการอื่นนอกเหนือจากที่ได้ทำสัญญา ทางโครงการฯ มีสิทธิขอเรียกเงินสนับสนุนคืนเต็มจำนวน

1. **เกณฑ์การตัดสิน**

ใช้วิธีการให้คะแนนจากเนื้อหาสาระและข้อมูลที่นำเสนอในใบสมัครเข้าร่วมโครงการ และมีเกณฑ์พิจารณาคัดเลือก ดังนี้

**รอบที่ 1** คัดเลือกโครงการระดับภาคจำนวน 100 โครงการ มีวิธีการดำเนินการและใช้เกณฑ์ตัดสินการ   
 ประกวด ดังนี้

(1) การใช้ประโยชน์จากเนื้อหาการอบรมและหลักสูตรออนไลน์ 20 คะแนน

* + 1. แนวคิดที่นำเสนอสามารถปฏิบัติได้จริง 20 คะแนน
    2. ตัวชี้วัดโครงการมีความเหมาะสมทั้งด้านปริมาณและคุณภาพ 20 คะแนน
    3. การมีส่วนร่วมของโรงเรียนและชุมชน 20 คะแนน
    4. ความคุ้มค่าและประโยชน์ที่ได้รับจากโครงการในด้านไฟฟ้าทางเลือก 20 คะแนน

**รอบที่ 2** คัดเลือกโครงการดีเด่น จำนวน 20 โครงการ โดยมีแนวทางในการพิจารณา ดังนี้

1. มีการใช้ประโยชน์จากเนื้อหาและเครื่องมือในหลักสูตรอย่างเป็นรูปธรรม 20 คะแนน
2. โครงการสามารถปฏิบัติได้จริง มีผลสัมฤทธิ์เป็นที่ประจักษ์ 20 คะแนน
3. การบริหารโครงการสามารถทำสำเร็จตามตัวชี้วัดต่างๆ ได้เป็นอย่างดี 20 คะแนน
4. การมีส่วนร่วมของโรงเรียนและชุมชนในด้านการพัฒนาไฟฟ้าทางเลือก 20 คะแนน
5. แนวทางการต่อยอดโครงการและความเป็นไปได้ในการต่อยอด 20 คะแนน
6. **การจัดอบรมอาจารย์ที่ปรึกษาโครงการ**

โครงการที่ได้รับการคัดเลือกจะต้องส่งอาจารย์ที่ปรึกษาเข้าร่วมการอบรมจำนวน 2 คน โดยจัดอบรมในจังหวัดรองเพื่อส่งเสริมการท่องเที่ยวจังหวัดรองตามนโยบายของรัฐบาล ระยะเวลาการอบรม 2 วัน 1 คืน แบ่งการอบรมออกเป็น 4 ครั้ง ได้แก่

* 1. ภาคเหนือ จัดอบรมที่จังหวัดสุโขทัย วันที่ 18 – 19 มกราคม 2564
  2. ภาคตะวันออกเฉียงเหนือ จัดอบรมที่จังหวัดบุรีรัมย์ วันที่ 21 – 22 มกราคม 2564
  3. ภาคใต้ จัดอบรมที่จังหวัดสุราษฎร์ธานี วันที่ 25 – 26 มกราคม 2564
  4. ภาคกลาง และ กรุงเทพและปริมณฑล จัดอบรมที่เพชรบุรี วันที่ 28 – 29 มกราคม 2564

1. **กำหนดการ**

|  |  |
| --- | --- |
| รายละเอียด | ระยะเวลา |
| รับสมัครและส่งเอกสารประกวด | บัดนี้ – 25 ธันวาคม 2563 |
| ประกาศทีมที่ผ่านการคัดเลือกรอบแรก | 30 ธันวาคม 2563 |
| จัดอบรมศูนย์ภาคเหนือ | 18 - 19 มกราคม 2564 |
| จัดอบรมศูนย์ภาคตะวันออกเฉียงเหนือ | 21 - 22 มกราคม 2564 |
| จัดอบรมศูนย์ภาคใต้ | 25 - 26 มกราคม 2564 |
| จัดอบรมศูนย์ภาคกลางและกรุงเทพและปริมณฑล | 28 - 29 มกราคม 2564 |
| จัดส่งข้อเสนอโครงการฉบับสมบูรณ์ | กุมภาพันธ์ - มีนาคม 2564 |
| โครงการที่ได้รับทุนเริ่มดำเนินโครงการ | เมษายน - กรกฎาคม 2564 |
| ติดตามประเมินผลโครงการดีเด่น | เมษายน - กรกฎาคม 2564 |
| ประกาศผลโครงการดีเด่น | สิงหาคม 2564 |

สอบถามข้อมูลเพิ่มเติม ติดต่อ

บริษัท เอ็ดดูเคชั่น สตูดิโอ จํากัด

ที่อยู่ 382 อาคารไนซ 1 ชั้น 4 หอง 4A ถนนรัชดาภิเษก แขวงสามเสนนอก เขตหวยขวาง กรุงเทพฯ 10310

โทร. 02-000-9674 อีเมล: contact@n-4-life.com

Facebook: นวัตกรรมไฟฟาแหงอนาคต website : www.n-4-life.com

**ใบสมัครเข้าประกวดโครงการ “นวัตกรรมไฟฟ้าแห่งอนาคต” ครั้งที่ 1**

1. ชื่อโครงการ..........................................................................................................................................
2. สมาชิกในทีม

1) ชื่อ-นามสกุล.......................................................................................ชื่อเล่น.....................................

โทรศัพท์..............................................................อีเมล......................................................................

เลขประจำตัวประชาชน.....................................................................................................................

2) ชื่อ-นามสกุล.......................................................................................ชื่อเล่น.....................................

โทรศัพท์..............................................................อีเมล......................................................................

เลขประจำตัวประชาชน.....................................................................................................................

\* (สมาชิกในทีมสามารถมีมากกว่า 2 คน)

1. ชื่อสถานศึกษา........................................................................................................................................

อำเภอ....................................................................จังหวัด......................................................................

1. อาจารย์ที่ปรึกษา

1) ชื่อ-นามสกุล.......................................................................................ชื่อเล่น.....................................

โทรศัพท์..............................................................อีเมล......................................................................

เลขประจำตัวประชาชน.....................................................................................................................

2) ชื่อ-นามสกุล.......................................................................................ชื่อเล่น.....................................

โทรศัพท์..............................................................อีเมล......................................................................

เลขประจำตัวประชาชน.....................................................................................................................

\* (ครูที่ปรึกษาอย่างน้อย 2 คนต่อ 1 ทีม)

1. คำรับรองจากอาจารย์ที่ปรึกษา...............................................................................................................  
   ................................................................................................................................................................

................................................................................................................................................................

ลงชื่อ.................................................................. (..........................................................................)

อาจารย์ที่ปรึกษาโครงการ

วันที่.............เดือน.............................พ.ศ............

**รายละเอียดโครงการโดยย่อ**

1. **สรุปโครงการโดยย่อ**

........................................................................................................................................................................

........................................................................................................................................................................

........................................................................................................................................................................

........................................................................................................................................................................

1. **กิจกรรมในโครงการ**

2.1 .................................................................................................................................................................

2.2 .................................................................................................................................................................

1. **วัตถุประสงค์**
   1. ................................................................................................................................................................
   2. ................................................................................................................................................................
2. **เป้าหมายของโครงการ**
   1. ................................................................................................................................................................
   2. ................................................................................................................................................................
3. **พื้นที่เป้าหมาย**

........................................................................................................................................................................

........................................................................................................................................................................

1. **แนวทางการดำเนินงาน**

........................................................................................................................................................................

........................................................................................................................................................................

1. **ประโยชน์ที่คาดว่าจะได้รับ**

........................................................................................................................................................................

........................................................................................................................................................................